Rittet var skjemmet av en av historiens største dopingskandaler – Festina-affæren. Willy Voet, medhjelper på Festina-laget var på vei inn i Frankrike da han ble arrestert med store kvanta av dopingprodukter. Som en følge av dette, førte gjentatte politiraid til at det ble funnet doping på rom tilhørende TVM-laget, og rytterne protesterte mot behandlingen med en gå-sakte-aksjon på 17. etappe. Resultatene fra etappen ble annullert. De spanske lagene trakk seg fra rittet.